ae MEN ERE AN TR See une EN LT SJ ERE ERE mn Sr" ir 
253 
Indledning. 
Kun en god Fjerdingvej fra Frederiksborg nær Landevejen 
til København ligger inde i den saakaldte Hestehave en større 
Skovsø, Carlssøen, af hvilken vedlagte Fototypi søger at give et 
Billede. Søen er paa sine tre Sider indrandet af store, gamle 
Bøge, paa den fjerde gaar den over i et lavt, sumpet Terræn, der 
i det tidlige Foraar staar helt under Vand. Langs denne Side findes 
en yppig Skov af høje, pragtfulde 7ypha-Bevoxninger, udenfor hvilken 
et bredt Tæppe af Hydrocharis og Stratiotes strækker sig langt ud 
paa Søens Overflade. Midt paa denne gruppere Nuphar- og Nymphæa- 
Bladene sig som smaa Øer, medens Potamogeton-Arter og Myrio- 
phyllum om Efteraaret fylde Søens Vande med saa megen Grøde, 
at Baaden sømme Steder knap kan komme igennem. Fra den ind 
imod Skoven vendende Side strækker sig en bred Bevoxning af 
Menyanthes, Calla, Mentha aquatica og Cyperaceer over mod den 
modsatte Breds Sivskove og forener sig med disse til et lille, ret 
uigennemtrængeligt Vildnis. Et overordentlig rigt Dyreliv rører 
sig overalt, hvorhen Øjet vender sig. Bortset fra de talløse In- 
sekter paa Vandplanterne og over Vandspejlet, gæste talrige Svømme- 
fugle, navnlig Ænder og Blishøns, Søen, og Musvaage, Glente og 
Kærhøg ere almindelige i Toppene paa de høje Bøgetræer og over 
Sivskovene. ; 
Grunden til, at jeg har ment, at det var naturligt at 
begynde en Skildring af dansk Bryozofauna med denne lille 
Skizze af ovennævnte Sø, er den, at jeg paa dens Plantevæxt 
og i Moserne i dens umiddelbare Nærhed har fundet hele den euro- 
pæiske Fauna af Bryozoer paa to Former nær, Victorella pavida 
"og Pectinatella, begge kun kendte fra ganske enkelte eller et eneste 
Sted i Europa. Af denne Bryozofauna, indbefattende 5 Slægter, 
